turjo4nis/wikipedia-bn-dump-20250701 huggingface dataset:
আর্জেন্টিনায় ইসলাম

ইসলাম ধর্মাবলম্বীরা আর্জেন্টিনায় অন্যতম বড় সংখ্যালঘু সম্প্রদায়। দেশটিতে ধর্ম বিষয়ক কোন পরিসংখ্যান রাখা না হলেও আন্তর্জাতিক ধর্মীয় স্বাধীনতা প্রতিবেদন অনুযায়ী, দেশটিতে ইসলাম ধর্মাবলম্বীদের সংখ্যা চার থেকে পাঁচ লাখের মাঝামাঝি, যা দেশটির মোট জনসংখ্যার প্রায় ১%। ২০১০ সালে পিউ রিসার্চ সেন্টার জানিয়েছিল যে, দেশটিতে প্রায় দশ লাখ মুসলিম বাস করে। অপরদিকে অ্যাসোসিয়েশন অব রিলিজিয়ন ডাটা আর্কাইভের মতে, দেশটির প্রায় ১.৯% মানুষ মুসলিম।

মুসলমানদের আগমন 
পঞ্চদশ শতাব্দীতে যখন আর্জেন্টিনা স্পেনের উপনিবেশ ছিল, তখন স্পেন থেকে মুর ও মরিস্কো মুসলমানরা স্পেনের নাবিকদের সাথে দেশটিতে এসেছিল। তাদের অধিকাংশই বসতি গেড়েছিল আর্জেন্টিনায়।

ঊনবিংশ শতাব্দীতে আরব বংশোদ্ভূত ব্যক্তিদের আগমন ঘটে দেশটিতে, যাদের অধিকাংশই ছিল সিরীয় ও লেবানিজ বংশোদ্ভূত ।
এদের অধিকাংশ ধর্মবিশ্বাসে খ্রিষ্টান হলেও উল্লেখযোগ্য সংখ্যক মুসলমানও এসেছিল। বর্তমানে আর্জেন্টিনায় আরব বংশোদ্ভূত প্রায় ৩৫ লাখ মানুষ বাস করে।

আর্জেন্টিনায় ইসলামি প্রতিষ্ঠান 
আশির দশকে দেশটির রাজধানী বুয়েন্স আয়ার্সে দুটি মসজিদ গড়ে ওঠে, যেগুলো ছিল দেশটির ইতিহাসে প্রথম দুই মসজিদ। ১৯৮৩ সালে শিয়া সম্প্রদায়ের জন্য দেশটিতে অবস্থিত ইরানি দূতাবাসের সহায়তার আত-তৌহিদ মসজিদ গড়ে ওঠে। অপরদিকে ১৯৮৫ সালে সুন্নি সম্প্রদায়ভুক্ত লোকেরা আল আহমাদ মসজিদ নির্মাণ করে, যেটি ছিল দেশটির ভূমিতে ইসলামি স্থাপত্যকলায় নির্মিত প্রথম ইমারত। দেশটির অন্যান্য নগর ও অঞ্চলে কিছু মসজিদ বিদ্যমান। দেশটির কর্ডোভা শহরে দুইটি মার ডেল প্লেটায় দুইটি করে মসজিদ বিদ্যমান।এল বলসন শহরে পৃথিবীর সর্ব দক্ষিণে অবস্থিত সুফি মসজিদ বিদ্যমান।

বাদশাহ ফাহাদ ইসলামি সাংস্কৃতিক কেন্দ্র দেশটির সর্ববৃহৎ মসজিদ, যার নির্মাণকাজ খাদেমুল হারামাইন শরিফাইনের তত্ত্বাবধায়নে ১৯৯৬ সালে ২০,০০০ বর্গমিটার জমির উপর সম্পন্ন হয়। আর্জেন্টিনার সরকার ১৯৯২ সালে স্থাপনাটি নির্মাণের জন্য ৩৪,০০০ বর্গমিটার জমি দান করেছিল। স্থাপনাটি নির্মাণে খরচ হয়েছিল ৩০ মিলিয়ন মার্কিন ডলার। স্থাপনার অন্তর্ভুক্ত ইমারতগুলো হল একটি মসজিদ, একটি গ্রন্থাগার, দুইটি বিদ্যালয় ও একটি পার্ক।

ইসলামিক অর্গানাইজেশন অব ল্যাটিন আমেরিকার প্রধান কার্যালয় আর্জেন্টিনায় অবস্থিত। সংগঠনটিকে ল্যাটিন আমেরিকার সবচেয়ে সক্রিয় ইসলামি সংগঠন বলে বিবেচনা করা হয়। সংগঠনটি ল্যাটিন আমেরিকার সমাজে মুসলমানদের অন্তর্ভুক্তকরণ ও ইসলাম প্রচার নিয়ে বিভিন্ন রকম কার্যক্রম চালিয়ে থাকে।

তথ্যসূত্র 

 
দেশ অনুযায়ী ইসলাম
বলিভিয়ায় ইসলাম

বলিভিয়ায় ইসলাম ধর্মাবলম্বীদের সংখ্যা প্রায় দুই হাজার , যা যা দেশটির মোট জনসংখ্যার প্রায় ০.০২%। দেশটির সান্তা ক্রুজ ও কোচাবাম্বা শহরে ইসলামিক সেন্টার বিদ্যমান এবং সুক্রে শহরে একটি মুসলিম গ্রুপ বিদ্যমান।
  
বলিভীয় ইসলামি কেন্দ্র(, CIB) ১৯৮৬ সালের আগস্ট মাসে ফিলিস্তিনি বংশোদ্ভূত ইমাম মাহমুদ আমের কর্তৃক গঠিত হয়। ১০৯২ সালে দেশটির প্রথম মসজিদ নির্মাণের জন্য একটি কমিশন গঠিত হয় এবং সান্তা ক্রুজ শহরে ১৯৯৪ সালে মসজিদটির নির্মাণকাজ সম্পন্ন হয়। বলিভীয় ইসলামি কেন্দ্রের অধিকাংশ সদস্যই অভিবাসী। উল্লেখ্য, সংস্থাটি ইসলামিক অর্গানাইজেশন অব ল্যাটিন আমেরিকার অধিভুক্ত নয়। ২০০৪ সালে লাপাজে আন নুর মসজিদ নির্মিত হয়।

তথ্যসূত্র

দেশ অনুযায়ী ইসলাম
দক্ষিণ আমেরিকায় ইসলাম
বলিভিয়ায় ইসলাম
মাদপুর রেলওয়ে স্টেশন

মাদপুর রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি মাদপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০১ কি.মি. দূরে স্টেশনটি অবস্থিত।

ইতিহাস
মাদপুর রেলওয়ে স্টেশনটি পশ্চিমবঙ্গের মাদপুর, খড়গপুর এ অবস্থিত। স্টেশন কোড হল (এমপিডি)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি জকপুর এবং শ্যাম চক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। 
হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

তথ্যসূত্র

বহিঃসংযোগ

পশ্চিম মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯০০-এ ভারতে চালু রেলওয়ে স্টেশন
লাতিন আমেরিকার ইসলামী সংগঠন

লাতিন আমেরিকার ইসলামী সংগঠন () হল লাতিন আমেরিকার একটি ইসলামি সংগঠন, যাকে ল্যাটিন আমেরিকার সবচেয়ে সক্রিয় ইসলামি সংগঠন বলে বিবেচনা করা হয়। সংস্থাটির প্রধান কার্যালয় বুয়েন্স আয়ার্সে অবস্থিত। সংগঠনটি ল্যাটিন আমেরিকার সমাজে মুসলমানদের অন্তর্ভুক্তকরণ ও ইসলাম প্রচার নিয়ে বিভিন্ন রকম কার্যক্রম চালিয়ে থাকে।
 
২০০৫ সালের একটি সভায় সংস্থাটি ওআইসিভুক্ত ইসলামি শিক্ষা, বিজ্ঞান ও সাংস্কৃতিক সংগঠনকে ইসলামি সাংস্কৃতিক কর্মকাণ্ড নিয়ে নিরীক্ষা ও প্রতিবেদন পেশ করার জন্য অনুরোধ করে ইসলামি সংগঠনগুলোর প্রধানেরা। লাতিন আমেরিকার ইসলামী সংগঠনের তৎকালীন প্রধান তখন অত্র অঞ্চলের ইসলামি কেন্দ্রগুলোর সাথে সংশ্লিষ্ট ব্যক্তিদের নিয়ে অত্র অঞ্চলের উপর একটি তথ্যসম্বলিত পঞ্জি প্রণয়ন করেছিলেন।

তথ্যসূত্র

আর্জেন্টিনায় ইসলাম
ইসলামি সংগঠন
দক্ষিণ আমেরিকায় ইসলাম
জকপুর রেলওয়ে স্টেশন

জকপুর রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি জকপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০৭ কি.মি. দূরে স্টেশনটি অবস্থিত।

ইতিহাস
জকপুর রেলওয়ে স্টেশনটি পশ্চিমবঙ্গের খড়গপুর বাইপাস রোড, জকপুর এ অবস্থিত। স্টেশন কোড হল (জেপিআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি খড়গপুর এবং মাদপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। 
হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

তথ্যসূত্র

বহিঃসংযোগ

পশ্চিম মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯০০-এ ভারতে চালু রেলওয়ে স্টেশন
আইয়ুব খান (অভিনেতা)

আইয়ুব খান (জন্ম: ২৩ ফেব্রুয়ারি ১৯৬৫) একজন ভারতীয় চলচ্চিত্র এবং টেলিভিশন অভিনেতা। টেলিভিশন ধারাবাহিক উত্তরণ (২০০৮-২০১৫) অভিনয়ের সুবাদে সুপরিচিত। তিনি অভিনেতা নাসির খান এবং বেগম পারার পুত্র। তিনি অভিনেতা দিলীপ কুমারের ভাইপো, তার পিতা দিলীপ কুমারের ছোট ভাই ছিলেন।

ব্যক্তিগত জীবন 
তিনি ১৯৫০ এর দশকের জনপ্রিয় অভিনেত্রী বেগম পারা এবং অভিনেতা নাসির খানের ঘরে হিন্দকোর আওয়ান গোষ্ঠীতে জন্মগ্রহণ করেন।

চলচ্চিত্রের তালিকা 
 দোস্তি জিন্দাবাদ (২০১৭)
 সান্তা বান্তা প্রাইভেট লিমিটেড (২০১৬) ... ভারতীয় হাই কমিশনার
 ইয়ে দুরিয়ান (২০১১) ... অভে (বিশেষ উপস্থিতি)
 তো বাত পাক্কি!] (২০১০) ... সুরিন্দর সাক্সেনা
 জামানত (২০০৯) ... সুনিল
 তিসরি আখ: দ্যা হিডেন ক্যামেরা (২০০৬) ... ইন্সপেক্টর বিক্রম
 অপহরণ (২০০৫) ... কাশিনাথ
 রেবতি (২০০৫)
 মেঘলা আকাশ (২০০২) ... জাবেদ আহমেদ

পুরস্কার

তথ্যসূত্র

বহিঃসংযোগ 

 

জীবিত ব্যক্তি
১৯৬৯-এ জন্ম
মুম্বইয়ের ব্যক্তি
ভারতীয় মুসলিম
ভারতীয় টেলিভিশন অভিনেতা
ভারতীয় ধারাবাহিক নাটকের অভিনেতা
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
ফয়সাল খান

ফয়সাল খান (জন্ম: মোহাম্মদ ফয়সাল হোসেন খান জন্ম: ৩ আগস্ট ১৯৬৬) একজন ভারতীয় অভিনেতা, যিনি মূলতঃ হিন্দি চলচ্চিত্রে অভিনয় করে থাকেন।

পারিবারিক ইতিহাস
খান প্রযোজক তাহির হোসেনের পুত্র। তার ভাই আমির খান, যিনি একজন প্রখ্যাত অভিনেতা ও প্রযোজক এবং তার ২টি বোন রযেছে: একজন নিখাত খান, যিনি প্রযোজক হিসেবে কাজ করেন এবং অপরজন ফরহাত খান। তার চাচা নাসির হোসেন একজন প্রখ্যাত প্রযোজক ও পরিচালক ছিলেন। এছাড়াও তার ভাতিজা ইমরান খানও একজন অভিনেতা এবং তার চাচা তারিক খান ১৯৭০ এবং ১৯৮০ এর দশকের একজন অভিনেতা ছিলেন। মাওলানা আবুল কালাম আজাদ তার আত্মীয় হন।

কর্মজীবন
খান তার চাচা নাসির হুসেনের ১৯৬৯ সালের চলচ্চিত্র পেয়ার কা মৌসম -এ ছোট্ট একটি ভূমিকায় অভিনয় করেন,যেখানে তি্নি ৩ বছর বয়সী একটি শিশু শশী কাপুর-এর ভূমিকায় অভিনয় করেন। তিনি ১৯৮৮ সালে একজন প্রাপ্তবয়স্ক হিসেবে চলচ্চিত্রে আত্মপ্রকাশ করেন, তার ভাই আমিরের চলচ্চিত্র কেয়ামত সে কেয়ামত তক-এ খলনায়কের ভূমিকায় অভিনয় করেন। তিনি তার বাবার ১৯৯০ সালের চলচ্চিত্র তুম মেরে হো-এ সহকারী পরিচালক হিসেবে কাজ করেছিলেন, যেটিতে তার ভাই আমির প্রধান চরিত্রে অভিনয় করেছিলেন। খান ১৯৯৪ সালের চলচ্চিত্র মধোষ-এ তার প্রথম প্রধান ভূমিকা পেয়েছিলেন, যেটি তার পিতার দ্বারা প্রযোজিত এবং বিক্রম ভাট পরিচালিত হয়েছিল। পাঁচ বছরের বিরতির পর, তিনি তার ভাইয়ের সাথে মেলা ছবিতে প্রত্যাবর্তন করেন। তিনি আরও বেশ কয়েকটি ছবিতে অভিনয় করেছিলেন যেগুলি বক্স অফিসে খুব খারাপ ছিল ৷ তিনি ২০০৩ সালে টিভি সিরিয়াল আঁধি-এও উপস্থিত ছিলেন| তার শেষ চলচ্চিত্র ছিল ২০০৫ সালে চাঁদ বুঝ গয়া। এক দশক দীর্ঘ বিরতির পর, ঘোষণা করা হয়েছিল যে তিনি তার প্রত্যাবর্তন করবেন এবং ২০১৫ সালের চলচ্চিত্র চিনার দাস্তান-ই-ইশক, রাজেশ জৈন প্রযোজিত একটি চলচ্চিত্রে অভিনয় করবেন।আমির খানের ভাই ফয়সাল খান প্রত্যাবর্তন করবেন| ২০১৭ সালে তিনি ডেঞ্জার, ফয়সাল সাইফ পরিচালিত একটি হরর চলচ্চিত্রে অভিনয় করেছিলেন। ছবিটি মুক্তি পায়নি। ২০২১ সালে, তিনি তার পরিচালনায় আত্মপ্রকাশ করেন এবং ফ্যাক্টরি চলচ্চিত্রে অভিনয় করার পাশাপাশি চলচ্চিত্রের জন্য একটি গানও গেয়েছিলেন।

চলচ্চিত্রের তালিকা
অভিনেতা
 কন্ট্রাক্ট (২০১৮)
 ডেঞ্জার (২০১৭) (মুক্তি পায়নি)
 চিনার দাস্তান-ই-ইশক (২০১৫) .... জামাল
 চান্দ বুঝ গায়ে (২০০৫) .... রাহুল মেহতা
 আন্ধি (২০০৩) .... সিদ্ধার্থ (টেলিভিশন ধারাবাহিক)
 বস্তি (২০০৩) ....সতিশ কুলখার্নি
 বর্ডার হিন্দুসতান কা (২০০৩) .... রাজ
 দুশমনি .... (২০০২) (মুক্তি পায়নি)
 কাবু (২০০২) .... রাজা
 মেলা (২০০০) .... শংকর সেন
 মাধহোস (১৯৯৪) .... সুরাজ
 জো জিতা ওহি সিকান্দার (১৯৯২) .... কলেজ ছাত্র
 কেয়ামত সে কেয়ামত তক (১৯৮৮) .... বাবার গ্যাং এর সদস্য
 প্যায়ার কা মওসাম (১৯৬৯) ....তরুণ সুন্দর

প্রযোজক
 তুম মেরে হো (১৯৯০) (সহকারী-প্রযোজক)

 সহকারী পরিচালক
 তুম মেরে হো (১৯৯০)

তথ্যসূত্র

বহিঃসংযোগ

১৯৬৬-এ জন্ম
জীবিত ব্যক্তি
ভারতীয় চলচ্চিত্র অভিনেতা
ভারতীয় টেলিভিশন অভিনেতা
হিন্দি চলচ্চিত্র অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
ভারতীয় মুসলিম
মুম্বইয়ের অভিনেতা
আমির খান
ইকুয়েডরে ইসলাম

ইকুয়েডরে ইসলাম একটি সংখ্যালঘু ধর্ম। খ্রিস্টধর্ম প্রধান দেশটিতে প্রায় ১,০০০ এর অধিক মুসলিম বাস করেন। ১৯৯১ সালে ইকুয়েডরের রাজধানী কিতোতে খালিদ বিন ওয়ালিদ নামে একটি মসজিদ নির্মিত হয়। ১৯৯৪ সালে প্রথম ইকুয়েডরে ইকুয়েডর ইসলামিক সেন্টার নামে একটি ধর্মীয় সেন্টার প্রতিষ্ঠিত হয়। নওমুসলিম শায়খ ইয়াহিয়া জুয়ান এটি প্রতিষ্ঠা করেন এবং তাঁর প্রচেষ্টায় ১৯৯৪ সালে দেশটির সরকার কর্তৃক স্বীকৃতি লাভ করে।

ইতিহাস 
ইকুয়েডরে ইসলামের আগমন সম্পর্কে বলা হয় যে, ঔপনিবেশিক আমলে আফ্রিকীয় দাসদের মাধ্যমে লাতিন আমেরিকায় ইসলামের আগমন ঘটে। বর্তমান ইকুয়েডর অঞ্চলে ঠিক কখন ইসলামের আগমন হয়েছিল সে বিষয়ে স্পষ্ট ইতিহাস পাওয়া যায় না। তবে প্রথম বিশ্বযুদ্ধের সময় আরব ভূখণ্ড থেকে অগণিত অভিবাসী ইকুয়েডর আগমন করে এবং এর মাধ্যমে দেশটিতে উল্লেখযোগ্য মুসলিম জনসংখ্যা সৃষ্টি হয়। তারা রাজধানী কিতো, আম্বাতো ও গুয়াইয়াকুইল শহরে বসবাস আরম্ভ করে। তবে বর্তমান মানাবি, লস রিওস, এসমেরালাদায়স প্রদেশেও মুসলমানদের দেখা যায়। ২০ শতাব্দীর চল্লিশের দশকে লেভান্তাইন খ্রিষ্টান ও আরব মুসলমানরা 'লেকলা' নামের একটি ধর্মনিরপেক্ষ সংগঠন গঠন করেছিল।

ইকুয়েডর এসে মুসলমানরা দিনে দিনে দেশটির স্থানীয় জাতিগোষ্ঠীগুলোর সাথে একীভূত হতে থাকে। ১৯৯১ সালে দেশটির রাজধানী কিতোতে প্রথম মসজিদ নির্মাণ করা হয়। এরপর ১৯৯৪ সালে 'ইকুয়েডর ইসলামিক সেন্টার' নামে একটি ধর্মীয় সেন্টার প্রতিষ্ঠা করা হয়। এরপর ২০০৪ সালে গুয়াইয়াকুইল শহরে ভারতীয় বংশোদ্ভূত মাজহার ফারুক ও পাকিস্তানি বংশোদ্ভূত আলী সাইদ কর্তৃক 'সেন্ট্রো ইসলামিকো আল হিজরা' নামে আরেকটি সেন্টার প্রতিষ্ঠিত হয়।

শায়খ ইয়াহিয়া জুয়ান ও ইসলাম 
ইকুয়েডরসহ লাতিন আমেরিকার দেশগুলিতে ইসলাম প্রচার ও প্রসারের ক্ষেত্রে শায়খ ইয়াহিয়ার ব্যাপক রয়েছে। তিনি ইকুয়েডরের রাজধানী কুতোতে জন্ম গ্রহণ করেন। তিনি ১২ বছর বয়সে একটি সামরিক একাডেমিতে ভর্তি হন এবং সামরিক বিজ্ঞানে স্নাতক ডিগ্রী অর্জন করেন। তিনি ইংরেজি, স্পেনীয় ও আরবি ভাষায় কথা বলতে পারেন। মিশিগান বিশ্ববিদ্যালয়ে পড়াকালীন এক আরব সহপাঠীর মাধ্যমে প্রথমবারের মতো তিনি ইসলামের সংস্পর্শে আসেন। এরপর তিনি ইসলাম ধর্ম গ্রহণ করেন এবং মদিনা বিশ্ববিদ্যালয়ে ভর্তি হয়ে স্নাতকোত্তর ডিগ্রি অর্জন করেন। তিনিই প্রথম ইকুয়েডরীয় নাগরিক, যিনি প্রকাশ্যে ইসলাম গ্রহণের ঘোষণা দেন।

লাতিন আমেরিকায় ইসলামের প্রচার ও প্রসারের লক্ষ্যে তিনি স্পেনীয় ভাষায় অসংখ্য বই, পুস্তিকা ও অডিও লেকচারে কাজ করেছেন। তার অনূদিত কিছু বইয়ের মধ্যে "আন্ডারস্ট্যান্ডিং ইসলাম অ্যান্ড মুসলিম", "মুহাম্মদ ইন দ্য বাইবেল", "মুসলিম ক্রিশ্চান ডায়ালগ" ও হিউম্যানিটি ইন ইসলাম। ১৯৯৪ সালে তিনি প্রথম ইকুয়েডর ইসলামিক সেন্টার প্রতিষ্ঠা করেন। বর্তমান তিনি এটির ইমাম ও পরিচালক। তার ছেলেদের মধ্যে একজন আল আজহার বিশ্ববিদ্যালয়ে এবং একজন মদিনা বিশ্ববিদ্যালয়ে শরিয়া বিষয়ে উচ্চতর লেখাপড়া করছে।

তথ্যসূত্র 

 
দেশ অনুযায়ী ইসলাম
ইকুয়েডরে ধর্ম
দক্ষিণ আমেরিকায় ইসলাম
জহিরুল হক ভূঁইয়া মোহন

জহিরুল হক ভূঁইয়া মোহন (জন্ম: ৩০ ডিসেম্বর ১৯৫৬) হলেন বাংলাদেশের একজন রাজনীতিবিদ। তিনি নরসিংদী-৩ আসনের সাবেক সংসদ সদস্য।

প্রাথমিক জীবন 
জহিরুল হক ভূঁইয়া মোহনের জন্ম ৩০ ডিসেম্বর ১৯৫৬ সালে নরসিংদীর শিবপুরে।

রাজনৈতিক জীবন
জহিরুল হক ভূঁইয়া মোহন ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নরসিংদী-৩ থেকে সংসদ সদস্য মনোনীত হন।

৫ জানুয়ারি ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নরসিংদী-৩ থেকে তিনি পরাজিত হন।

২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নরসিংদী-৩ থেকে সংসদ সদস্য মনোনীত হন।

২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে নরসিংদী-৩ থেকে তিনি পরাজিত হন।

তথ্যসূত্র

একাদশ জাতীয় সংসদ সদস্য
জীবিত ব্যক্তি
নরসিংদী জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
১৯৫৬-এ জন্ম
হল্বী ভাষা

হল্বী  (বাস্তারি, হল্বা, হল্বস, হলবী, মাহারি, মেহারি) একটি পূর্ব ইন্দো-আর্য ভাষা যার সাথে  ওড়িয়া ও মারাঠি
ভাষার সাদৃশ্য বিদ্যমান। ভারতে প্রায় পাঁচ লক্ষ মানুষ এই ভাষায় কথা বলে। এটির বাক্য গঠনের রূপ হল কর্তা-কর্ম-ক্রিয়া। এই ভাষা বিশেষ্যের পূর্বে বিশেষণের দৃঢ় ব্যবহার করে থাকে। এটিকে বাণিজ্যিক ভাষা হিসেবে বিবেচনা করা হলেও এই ভাষাভাষীদের মাঝে শিক্ষার হার খুবই কম। প্রায় দুই লাখ মানুষ হালবি ভাষাকে দ্বিতীয় ভাষা হিসেবে বিবেচনা করে থাকে। ভাষাটি ওড়িয়া ও দেবনাগরী হরফে লেখা হয়ে থাকে।

তথ্যসূত্র

পূর্ব ইন্দো-আর্য ভাষা
ভারতের ভাষা
দেবনাগরী লিপিতে লেখা ভাষা
অলিম্পিক স্টেডিয়াম (মিউনিখ)

অলিম্পিয়াস্টেডিয়ন বা অলিম্পিক স্টেডিয়াম () জার্মানির মিউনিখে অবস্থিত স্টেডিয়াম। এটি উত্তর মিউনিখের অলিম্পিয়াপার্ক মুন্চেনের  মাঝে অবস্থিত, যা ১৯৭২ সালের গ্রীষ্মকালীন অলিম্পিকের প্রধান স্টেডিয়াম হিসেবে নির্মিত হয়েছিল।

৮০,০০০ আসন ক্ষমতাযুক্ত স্টেডিয়ামটি ১৯৭৪ ফিফা বিশ্বকাপ ফাইনাল এবং ইউইএফএ ইউরো ১৯৮৮ ফাইনাল সহ অনেক বড় ফুটবল ম্যাচও আয়োজন করে। এটি ১৯৭৯, ১৯৯৩ এবং ১৯৯৭ সালে ইউরোপিয় কাপ ফাইনাল আয়োজন করেছিল। এর বর্তমান ধারণ ক্ষমতা ৬৯,২৫০ জন।

২০০৬ ফিফা বিশ্বকাপের জন্য আলিয়ানৎস আরেনা নির্মিত হওয়ার পূর্ব পর্যন্ত, স্টেডিয়ামটি ছিল এফসি বায়ার্ন মিউনিখ এবং টিএসভি ১৮৬০ মিউনিখের ঘরের মাঠ।

নকশা 
জার্মান স্থপতি গুন্টার বেহিশিশ এবং প্রকৌশলী ফ্রাই অটো পরিকল্পিত, জন অ্যারগরিসের সাহায্যে, অলিম্পিয়াস্টেডিয়নের হালকা ওজনের তাঁবু নির্মাণ সে সময়ের জন্য বিপ্লবী বলে বিবেচিত হয়। এই বৃহৎ সুদূরপ্রসারী চাঁদোয়া অন্তর্ভুক্ত এক্রাইলিক কাচ দ্বারা সুস্থিত ইস্পাত তারের কাঠামো প্রথমবারের মত বড় মাত্রায় ব্যবহার করা হয়েছিল। ধারণাটি ছিল আল্পসের অনুকরণ এবং নাৎসি শাসনামলে অনুষ্ঠিত বার্লিনের ১৯৩৬ গ্রীষ্মকালীন অলিম্পিকে প্রতিদ্বন্দ্বি হিসাবে নির্ধারণ করা। সুদূরপ্রসারী ও স্বচ্ছ সামিয়ানা, নতুন গণতান্ত্রিক এবং আশাবাদী জার্মানির প্রতীকীকরণ করে। এটি সরকারি নীতিতে প্রতিফলিত হয়: "প্রফুল্লময় ক্রীড়া" ("হাইটেন স্পিলে ডাই")।

ইতিহাস 
প্রথম বিশ্বযুদ্ধের পরেই ফুটবলের জনপ্রিয়তা অর্জনের কারণে মিউনিখে বড় স্টেডিয়াম নির্মাণের প্রয়োজনীয়তা হয়ে পরে। ১৯১২ সালে বাভারিয়া রাজ্য কর্তৃক আপত্তির কারণে ওব্বারসেনফেল্ডের একটি স্টেডিয়াম নির্মাণ ব্যর্থ হয়।

১৯৭৪ ফিফা বিশ্বকাপ 
এটি ১৯৭৪  ফিফা বিশ্বকাপের অন্যতম স্টেডিয়াম ছিল।

১৯৭৪ সালের বিশ্বকাপে নিম্নলিখিত ম্যচগুলি স্টেডিয়ামে খেলেছিল:

ইউইএফএ ইউরো ১৯৮৮ 
স্টেডিয়ামটি ইউইএফএ ইউরো ১৯৮৮ এর স্থানগুলির মধ্যে একটি ছিল।

ইউরো ১৯৮৮ এর সময় স্টেডিয়ামে নিম্নলিখিত ম্যচগুলি হয়েছিল:

তথ্যসূত্র

বহিঃসংযোগ 

 অলিম্পিক স্টেডিয়াম পর্যালোচনা একটি + টি স্থাপত্য প্রকাশক

অলিম্পিক স্টেডিয়াম
মিউনিখের ক্রীড়া স্থান
এফসি বায়ার্ন মিউনিখ
টিএসভি ১৮৬০ মিউনিখ
উচ্চ প্রযুক্তির স্থাপত্য
মিউনিখের দর্শনীয় স্থান
ফুটবল ক্লাব বায়ার্ন মিউনিখ
অলিম্পিক ফুটবল মাঠ
উলট্রাশাল

উলট্রাশাল মিউনিখে অবস্থিত একটি নাইটক্লাব। ১৯৯৪ সাল থেকে ২০০৩ সাল পর্যন্ত এটি কার্যক্রম চালু ছিলো। ১৯৯০ সময়কার জার্মানির টেকনো সংস্কৃতিতে সবচেয়ে পরিচিত ক্লাবের মধ্যে অন্যতম। ফেজম্যাগ এর সূত্রমতে, " অনেক টেকনো ভক্তের জন্য ট্রেজরের পাশাপাশি উল্ট্রাশাল সবচেয়ে মূল ধরানার টেকনোক্লাব হিসেবে জনপ্রিয় ছিলো।"

ইতিহাস ও বর্ণনা

উৎপত্তি 
মিউনিখের কালচারস্টেশোন হিসেবে পরিচিত, ওবারফুরিঙ এর মাসিক আল্ট্রাওয়ার্ল্ড পার্টি বা পাঙ্গিক কনসার্টে আয়োজন করা হত। টেকনোক্লাবগুলো তখনকার বার্লিনে জনপ্রিয় হতে থাকা ট্রেজর ও প্লানেট ক্লাব দ্বারা অনুপ্রেরিত হয়। তদকালীন সময়ে ক্লাবগুলোতে বায়ুপ্রবাহের পূর্ণ ব্যবস্থা ছিলো না। প্রতি দুই ঘণ্টা অন্তর গান বন্ধ করে জানালা খুলে ক্লাবে পর্যাপ্ত অক্সিজেনের সরবরাহ করার দরকার হতো।

উল্ট্রাশাল ১ 
পিটার ওয়াসা, ডেভিড সুস এবং দোরোতেয়া জেনকার ১৯৯৪ সালের ১৭ই জুন প্রথম উল্ট্রাশাল ক্লাব খুলেন। ক্লাবের ঘরটি এর আগে মিউনিখ-রিয়েম বিমানবন্দরের পুরনো রান্নাঘর হিসেবে ব্যবহৃত হত। এর আগে শুধুমাত্র কিছু নির্দিষ্ট ভেন্যু- পার্কক্যাফে, টানযলোকাল গ্রোসেনোয়ান, বাবালু ক্লাব এই ধরনের টেকনো সঙ্গীতের আয়োজন করতো। এছাড়াও কিছু অনিয়মিত রেইভ টেকনো সঙ্গীতের আয়োজন করতো। প্রথমবার মাত্র ১২০ জন অতিথির সামনে জেফ মিল সঙ্গিগীত পরিবেশোনা করে। এরপর ক্লাবে প্রবেশের নির্ধারিত মূল্য বাতিল করা হলে ধীরে ধীরে জনসমাগম বেড়ে যায়। ক্লাবটির বিশেষ আকর্ষণ ছিলো এর ভেতরের দিকে সাদা সিরামিক টাইলে আচ্ছাদিত ছিলো। এছাড়াও, ক্লাবের সজ্জার বড় অংশ বৈজ্ঞানিক কল্পকাহিনী নির্ভর চলচ্চিত্র দ্য হাই ক্রুসেড দ্বারা অনুপ্রাণিত হয়ে নভোযান আদলে করা হয়েছিলো। এরকম আকর্ষণীয় সজ্জা ও অভিজ্ঞতার মাত্রার আয়োজন ক্লাবটিকে একটি আন্তর্জাতিক খ্যাতি এনে দিয়েছিলো। এখানে ক্রি মেম্বার হিসেবে কাজ করেছে এরকম ডিজের তালিকায় আছে ডিজে হেল, মনিকা ক্রুজ, রিচার্ড বারতয, এসিড মারিয়া। উল্ট্রাশালের পার্টির ধারণা গুলো পরীক্ষামূলক ও বন্য ছিলো। মনিকা ক্রুজ উল্লেখ করে, একবার সম্পূর্ণ ডান্সফ্লোর বিশাল বিছানার আদলে করা হয়। অতিথিরা মাশরুম গ্রহণ করে নিজেদের বাদ্যযন্ত্র নিয়ে মেঝেতেই শুয়ে পড়ে আর গল্প করে। ১৯৯৬ সালের গ্রীষ্মে মিউনিখের পুরনো বিমানবন্দরের কাজে জায়গাটির প্রয়োজন হলে ক্লাবটি বন্ধ করে দেয়া হয়।

সাহিত্য 

 Mirko Hecktor, Moritz von Uslar, Patti Smith, Andreas Neumeister: Mjunik Disco – from 1949 to now (in German). Blumenbar Verlag, München 2008, .

বহিঃসংযোগ 

  (archived from 2003)
 Red Bull Music Academy: Nightclubbing: Munich’s Ultraschall
 Virtual Ultraschall I 1995
 Virtual Ultraschall II 1997  (requires Java plugin)
 Virtual Ultraschall II 2001  (requires QuickTime Plug-in)
 Latex live at Ultraschall II (YouTube)

আরও দেখুন

তথ্যসূত্র 

মিউনিখের সংস্কৃতি
মিউনিখের ভবন ও স্থাপনা
২০১৬-এ ভেঙ্গে ফেলা ভবন ও স্থাপনা
লিনবাখাউস

লিনবাখাউস () জার্মানির বাভারিয়া রাজ্যের মিউনিখের কুন্সতারিয়ালে অবস্থিত শিল্পকলা জাদুঘর।

ভবন

১৮৮৭ থেকে ১৮৯১ সালের মধ্যে শিল্পী ফ্রাঞ্জ ফন লিনবাখ-এর জন্য গ্যাব্রিয়েন ভন সাইডল লিনবাখাউজ নির্মাণ করেন। ফ্লোরেনটিন নকশায় তৈরি ভবনটি পরবর্তীতে ১৯২৭-১৯২৯ সালে হান্স গ্রেসেল এবং ১৯৬৯-১৯৭২ সালে হাইনরিখ ভলবের ও রুডলফ থোনেসেন কর্তৃক বর্ধিত করা হয়। অবশ্য কিছু কক্ষ এর পুরনো নকশায় বহাল রয়েছে।

১৯২৪ সালে মিউনিখ শহর ভবনটি অধিকৃত করে। পরে ১৯২৯ সালে ভবনটিতে একটি জাদুঘর খোলা হয়। সর্বশেষ ২০০৯ সালে লিনবাখাউসের পরিসর বাড়াতে নরমান ফস্টারকে দায়িত্ব দেয়া হয়। লিনবাখাউসের নতুন ভবন তৈরিতে ১৯৭২ সালের বর্ধিত অংশ বাতিল করা হয়। ২০১৩ সালে জাদুঘরটি পুনরায় জনসাধারণের পরিদর্শনের জন্য উন্মক্ত করা হয়।

গ্যালারি
মিউনিখের শিল্পীদের বিভিন্ন ধরনের চিত্রকর্ম ও শিল্প লিনবাখাউসের গ্যালারিতে প্রদর্শনের জন্য রাখা আছে।

মিউনিখের শিল্পীরা
শুরু থেকেই মিউনিখের গথিক ঘরানার চিত্রকর্ম লিনবাখাউজের গ্যালারিতে শোভা পেনতো। গ্যালারির দেয়ালে মিউনিখের অনেক প্রতিষ্ঠিত শিল্পীর মাস্টারপীস সংরক্ষিত রয়েছে।

১৮৯২ সালে প্রতিষ্ঠিত মিউনিখের শিল্পীদের তৈরি একটি দল- মিউনিখ সেকেসন সদস্যদের চিত্রকর্মও লিনবাখাউজে বিদ্যমান। অন্তর্মুদ্রাবাদী শিল্পী লোভিস কোরিন্থ (স্বীয় পোর্ট্রেট কঙ্কালসহ, ১৮৯৬) , ম্যাক্স স্লেভগত (ডানেয়, ১৮৯৫) এবং ফ্রিতয ভন উড এর মধ্যে উল্লেখযোগ্য শিল্পীবর্গ।

দ্য ব্লু রাইডার

লিনবাখাউস সবচেয়ে বেশি বিখ্যাত দ্য ব্লু রাইডারের (Der Blaue Reiter) বিশাল কলেবরের সংগ্রহের জন্য। দ্যা ব্লু রাইডার হলো একদল বহির্মুদ্রাবাদী শিল্পীর দল। দলটি ১৯১১ সালে মিউনিখে প্রতিষ্ঠিত হয়। যাদের মধ্যে ছিলেন ভাসিলি কানডিন্সকি (ইম্প্র্রশন ৩ (কনক্রিট) ১৯১১), গ্যাব্রিয়েল মুনটার  (স্টিল লাইফ উইথ সেন্ট জর্জ ১৯১১), ফ্রানয মার্ক (ব্লু হর্স ১ ১৯১১), অগুস্ট মাকের (Promenade ১৯১৩), মারিয়ানে ফন ওয়েরেফকিন (আত্ম প্রতিকৃতি ১, আনু. ১৯১০), অ্যালেক্সি ভন জাভলেন্স্কি (নর্তকী আলেকজান্ডার সাচারফের প্রতিকৃতি, ১৯০৯), আলফ্রেড কুবিন (The Male Sphinx ca. ১৯০৩), এবং পল ক্লী (Föhn Wind in Franz Marc's Garden 1915)। গ্যাব্রিয়েল মুনটার তার ৮০তম জন্মদিনে নিজের ১০০০টি "ব্লু রাইডার" শিল্পকর্ম লিনবাখাউজ জাদুঘরে দান করেন।

তথ্যসূত্র

বহিঃসংযোগ

 Lenbachhaus at the Google Art Project

মিউনিখের জাদুঘর
জার্মানির শিল্পকলা জাদুঘর ও চিত্রশালা
জার্মানির আধুনিক শিল্পকলা জাদুঘর
মিউনিখের ঐতিহাসিক স্থাপত্য
মিউনিখের ভবন ও স্থাপনা
নতুন পিনাকোথেক

নতুন পিনাকোথেক (জার্মান: [ˈnɔʏ.ə pinakoˈteːk], নতুন পিনাকোথেক) জার্মানির মিউনিখে অবস্থিত একটি শিল্পকলা জাদুঘর।১৮শ ও ১৯শ সময়কালীন ইউরোপীয় শিল্পকলা এই জাদুঘরের মূল লক্ষ্য। বর্তমান পৃথিবীতে অবস্থিত ১৯শ শতকের শিল্পকলা সমৃদ্ধ জাদুঘরগুলোর মধ্যে নতুন পিনাকোথেক গুরূত্বের দিকে দিয়ে  অন্যতম। পুরনো পিনাকোথেক ও আধুনিক পিনাকোথেক সহ মিউনিখের কুন্সটারারেয়াল বা শিল্পকলা এলাকা গড়ে উঠেছে।

মূল ভবন 
১৮৫৩ সালে বাভারিয়ার প্রাক্তন রাজা লুডভিগ প্রথম দ্বারা জাদুঘরটি প্রতিষ্ঠিত হইয়। প্রাথমিক ভবনটি ফ্রিডোরিখ ভন গার্টনার ও অউগুস্ট ভন ভয়েট কর্তৃক নির্মিত হয়। অবশ্য দ্বিতীয় বিশ্বযুদ্ধে ভবনটি ধ্বঙ্গিস হয়ে যায়। ক্ষতিগ্রস্ত নতুন পিনাকোথেক ভবনকে ১৯৪৯ সালে একেবারের জন্য গুড়িয়ে দেয়া হয়। স্থপতি আলেকজান্ডার ফ্রাইহের ভন ব্রানকা উত্তর আধুনিকতাবাদের আদলে নতুন করে নতুন পিনাকোথেক ভবনের নকশা করেন। এই নতুন নকশাকৃত ভবন ১৯৮১ সালে খোলা হয়।

বহিঃসংযোগ
 Official website (in English) (depending on your needs, former version, archived March 29, 2016, may be more useful)
 website (in German)
 Article about the Neue Pinakothek
 Lionel Gossman. “Making of a Romantic Icon: The Religious Context of Friedrich Overbeck’s ‘Italia und Germania.’” American Philosophical Society, 2007. .

মিউনিখের জাদুঘর
জাতীয় থিয়েটার মিউনিখ

জাতীয় থিয়েটার () জার্মানির বাভারিয়া রাজ্যের মিউনিখ শহরের ম্যাক্স-ইয়োসেফ-প্লাৎজে অবস্থিত। বাভারিয়া প্রদেশের অপেরা, বাভারিয়া প্রদেশের অর্কেস্ট্রা ও বাভারিয়া প্রদেশের ব্যালের প্রাণবিন্দু এই ঐতিহাসিক অপেরা হাউজ।

নির্মাণ

প্রথম থিয়েটার - ১৮১৮ থেকে ১৮২৩

১৮১০ সালে বাভারিয়ার রাজা প্রথম ম্যাক্সিমিলান এই থিয়েটার নির্মাণের নির্দেশ দেন। কেননা, সেই সময়ের নিকটবর্তী কুভিলিয়েস থিয়েটার আকারে যথেষ্ট ছিলো না। কার্ল ভন ফিশার কর্তৃক নকশা করা হয়েছিল, যা ১৭৮২ সালের প্যারিসের ওডিয়ন স্থাপত্যের দৃষ্টান্ত হিসাবে। ১৮১১ সালের ২৬ অক্টোবর থিয়েটারের নির্মাণ কাজ শুরু হলেও ১৮১৩ সালে আর্থিক কারণে নির্মাণকাজ বন্ধ হয়ে যায়। ১৮১৭ সালে বন্ধ থাকা নির্মাণাধীন ভবনটিতে অগ্নিকাণ্ড ঘটে।

অবশেষে ১৮১৮ সালের ১২ অক্টোবর নবনির্মিত থিয়েটারটি চালু হয়। ফেরনান্দো ফ্রাঞ্জির ডি ভিহে (Die Weihe) মঞ্চস্থ হবার মাধ্যমে থিয়েটারটির যাত্রা শুরু হয়। তবে ১৮২৩ সালের ১৪ জানুয়ারি আরেকবার অগ্নি দূর্ঘটনায় থিয়েটারটি পুরোপুরি ধ্বংসপ্রাপ্ত হয়। এতিয়েন মিহুলের দি বিদিয়েন ফুস (Die beyden Füchse) নাটক চলাকালে অগ্নিকাণ্ড ঘটে। সেই সময় আগুন নেভানোর জন্য যথেষ্ট পানির সরবরাহ ঠান্ডায় জমে যাওয়ায় আগুন নেভানোর কাজ বাধাপ্রাপ্ত হয়। ঘটনাচক্রে ১৮১৮ সালে প্যারিসের ওডিয়েন থিয়েটারেও অগ্নিকাণ্ডের ঘটনা ঘটে।

দ্বিতীয় থিয়েটার - ১৮২৫ থেকে ১৯৪৩ 
লিও ভন ক্লেনযে কর্তৃক নকশাকৃত দ্বিতীয় থিয়েটারটি নব্য-গ্রিক ঘরানার আদলে নির্মিত। ত্রিভুজাকৃতির সম্মুখভাগ আর প্রবেশোপথ করিন্থিয়ান কলাম দ্বারা সজ্জিত। ১৯২৫ সালে এতে পরিবর্তন আনা হয়। এসময় একটি বৃহদাকার মঞ্চ নির্মিত হয় এবং এক্ষেত্রে উন্নত প্রযুক্তির সহায়তা নেয়া হয়। ১৯৪৩ সালের ৩ অক্টোবরের রাতে একটি বিমান হামলায় এই থিয়েটারটি ধ্বংস হয়।

তৃতীয় থিয়েটার - ১৯৬৩ থেকে বর্তমান 

তৃতীয় ও বর্তমান থিয়েটারটি ১৯৬৩ সালে নির্মিত। মূল কার্ল ভন ফিশারের নব্য-ধ্রপদী নকশা এতে প্রাধান্যতা পেয়েছে। এই নবনির্মিত থিয়েটার আকারে কিছুটা বড় এবং ২,১০০ টি আসন সমৃদ্ধ। এর চমৎকার রাজকীয় বাক্স অভ্যন্তরীণ রন্ডেলের কেন্দ্রস্থল, দুটি বৃহত ক্যারাটিড দিয়ে সজ্জিত। নতুন থিয়েটারের মঞ্চটি প্রায়  এলাকা অধিকৃত করে নির্মিত। যা প্যারিসের ওপের ব্যস্তিল এবং ওয়ারশের গ্র্যান্ড থিয়েটারের পরে বর্তমানে বিশ্বের তৃতীয় বৃহত্তম থিয়েটার মঞ্চ।

থিয়েটার নির্মাণে প্রধান উপাদান হিসাবে কাঠের সামঞ্জস্যপূর্ণ ব্যবহার মাধ্যমে, মিলনায়তনে চমৎকার শ্রবণ ব্যবস্থা রয়েছে। স্থপতি গেরহার্ড মরিটস গ্রুবনার নির্মাণকালে ঘনিষ্ঠভাবে ফোয়ার (বড় হলঘর) এবং প্রধান সিঁড়িগুলির মূল আদল রক্ষা করেছিলেন। ১৯৬৪ সালের ২১ নভেম্বর জোসেফ কিলবার্থের ব্যাটনের অধীনে ডাই ফ্রু ওহেন শ্যাট্টেনের নাটকের প্রদর্শনীর মাধ্যমে এটি চালু করা হয়।

তথ্যসূত্র

বহিঃসংযোগ

 Bayerisches Staatsballett 

১৮১৮-এ প্রতিষ্ঠিত থিয়েটার
১৮১৮-এ বাভারিয়ায় প্রতিষ্ঠিত
জার্মানির অপেরা হাউস
জাতীয় থিয়েটার
মিউনিখের থিয়েটার
মিউনিখের সংস্কৃতি
মিউনিখের ভবন ও স্থাপনা
মিউনিখের দর্শনীয় স্থান
মিউনিখের নব্যধ্রুপদী স্থাপত্য